Ungdom mot rasisme

Ungdom Mot Rasisme var en norsk tverrpolitisk organisasjon, stiftet i 2012, som skulle arbeide mot rasisme. Initiativet til å etablere organisasjonen ble tatt av Antirasistisk Senter sammen med ungdomspartiene AUF, Unge Høyre, FpU, KrFU, Unge Venstre, Sosialistisk Ungdom og Rød Ungdom.Ungdomspartiene sammen mot SOS Rasisme, Dagbladet Bakgrunnen var utviklingen innenfor SOS Rasisme, som ble anklaget for medlemsjuks og som i tillegg fikk kritikk for å være dominert av Tjen folket. SOS Rasisme ble først dømt i en sivil sak som LNU anla mot organisasjonen, men SOS Rasisme anket dommen slik at denne saken fortsatt er under juridisk behandling, og i tillegg etterforskes SOS Rasisme for bedrageri etter å ha blitt anmeldt av staten. Ungdom Mot Rasisme har ingen tilknytning til SOS Rasisme. 

Ungdom Mot Rasisme skulle være en partipolitisk nøytral organisasjon som bekjempet rasisme, deres nettside  er nå nedlagt. Ungdom Mot Rasisme deltok under Debatten den 10.1.12 http://tv.nrk.no/serie/debatten1/nnfa51011013/10-01-2013

Bakgrunn

SOS Rasisme var opprinnelig underlagt Antirasistisk Senter, men ble en selvstendig organisasjon fra 1993,http://www.dn.no/forsiden/kommentarer/article1923681.ece fordi Antirasistisk Senter ikke lenger klarte å drive organisasjonen. Lokallagene i SOS Rasisme tok da demokratisk kontroll over sin egen organisasjon. Hendelsene i 1993 ble omtalt som et kupp av Antirasistisk Senter. etter 1993 har Antirasistisk Senter flere ganger kritisert SOS Rasisme. I 2012 tok Antirasistisk Senter initiativ til å starte en ny ungdomsorganisasjon. Det ble laget et opprop som samtlige ungdomspartier til partiene som er representert på Stortinget samt Rød Ungdom skrev under på. Disse ungdomsorganisasjonene dannet styret i organisasjonen.

Nedlagt
Ungdom mot rasisme er nå nedlagt.

Referanser

Kategori:Norske ungdomsorganisasjoner
Kategori:Antirasisme
Kategori:Organisasjoner etablert i 2012